Vroča Neli se strga z verige

V tistem trenutku je vedela, da je ponovno našla svojo svobodo. Po letih zapostavljanja in dolgočasne rutine je bila pripravljena vzeti, kar si želi, brez zadržkov in opravičevanja.

Ločitev kot ločitev. Užaljeni mož jo je težje prenesel, še posebej, ker je vsa leta menil, da je v zakonu vse v najlepšem redu. A ni bilo. Neli je bila zdolgočasena, osamljena, obupana in, seveda, potrebna. Njun seks je bil dobesedno cerkven. Misionarec enkrat na mesec, “uh-ah-uh-ah” in konec. Večkrat ga je debelo pogledala, ko je že po nekaj minutah izvajanja sklec na njenem telesu izdahnil.

Pa saj to niti ni bil problem, da ne bi zmogel. Je bila sama pripravljena zajahati bika in mu pripraviti pravi rodeo, a kaj, ko njemu ni bilo do tega. No, ne njemu in ne njegovemu prijatelju tam spodaj, ki je pred leti sijal v vsej svoji lepoti. Ni imel slabega, a zadnja leta si je dobesedno uničil ves pridobljeni renome. Nenadoma ji je postal nezanimiv do obisti. Celo tako, da ni želela več niti enkrat na mesec in je na koncu ona izpadla frigidna.

Ona?!? Z vsemi tistimi vročimi igračkami, skritimi pod kupom oblačil. Modernimi dildi, vibracijskimi kroglicami na daljica, analnimi čepi, repi in še in še bi lahko naštevala. Sprva je igračke kupovala, da bi ga malce predramila, ko pa ni pokazal prav nobenega zanimanja za to in je bil videti, kot da bi se raje igral z Lego kockami, je dokončno obupala.

Sprva se je tu in tam potešila s kakšnim fukačem. Čisto tako, ONS, brez vsakega pričakovanja in povsem brez slabe vesti. Le zakaj bi jo imela. Potem pa ji je šlo vso tisto skrivanje, skrivnostno kukanje na telefon in odpisovanje pod mizo tako na kurac, da je nekega dne obiskala odvetnico za ločitve, ji predstavila zgodbo in povedala, kaj si želi. Ostalo je pač zgodovina. Sedaj je bila na vrsti uživancija. Totalna uživancija.

Noč je obetala precej več kot le koktajle in glasbo. S prijateljicami se je dobila v nočnem baru, potem ko je že nekje drugje z vročim tipčkom zvrnila par kozarčkov. Mja, bil je vroč, čeden, a nekako ni začutila prave kemije. Spoznala sta se preko spleta, kjer se ji je zdel naravnost “hud”, v živo pa žal ni bilo prave kemije. Na srečo je bila noč še mlada, prijateljice pa v elementu in na odlični lokaciji.

Na hitro so se pozdravile, objele, se poljubljale, smehljale in celo otipavale po zadnjicah. Vse so bile videti naravnost atletske, morda je zgolj Maja nekoliko odstopala s svojo malce bolj zaobljeno zadnjico in velikimi joški, a bila ravno zaradi tega pogosto tarča mnogih moških. Sicer pa božanska lepotica, ki se je počutila izjemno v svoji koži. Seveda so izzvale nemalo pogledov samskih in malo manj samskih moških. Opazovale so jih tudi ženske in streljale ljubosumne puščice proti njim. To jim je le še dvignilo samozavest, da so razprostrle svoja krila. In ta vsekakor niso bila angelska.

Pri šanku se je njen pogled srečal z njim. Bil je visok, mišičast in z rahlo divjim izrazom na urejeno poraščenem obrazu. Njegov nasmeh je bil samozavesten, skoraj izzivalen, in v njegovih očeh je videla tisto iskrico, ki je obetala nevarnost. Namenoma je nekoliko predolgo zadržala pogled na njem, ga zelo očitno (spet namenoma) premerila od glave do pet in nazaj, rahlo obrnila glavo, se poigrala s pramenom svojih črnih kodrov, mu pomežiknila in celo nekoliko našobila svoje popolne ustnice. Bila je lovka, pripravljena ujeti svoj plen. A pri tem je bila potrpežljiva. Rada je imela igro, tisto noro pričakovanje, draženje, čakanje na popoln trenutek.

Punce so delovale izjemno usklajeno. Pri plesu, klepetu, celo pitju. Videti je bilo, da se zelo dobro poznajo in so nadvse zadovoljne skupaj. Prav vse so flirtale in v resnici so bile vse oči lokala obrnjene proti njim. Morda ne ves čas, a vsake toliko je prav vsakdo pogledal proti njim.

“Danes se nam pa ni treba bati suše ane?!” je rekla Maja in zapeljivo položila svojo dlan na okroglo zadnjico, ki je bila že nekaj časa tarča dveh tipčkov za njo.

Dobesedno so izzivale najpogumnejše, čeprav morda ni bilo vsem do tega, da ne bi šle same domov. Neli pa si tega zagotovo ni želela. Pogledala je proti neznancu, ki je bil ves čas na preži. Elegantno, brez pretirane naglice je dvignil svoj kozarček viskija in ji nazdravil preko plesišča. Ni se mu mogla več upirati in je opustila svojo idejo lovke. Tokrat je zmagal on. Boljši lovec na terenu. Njeno telo je v vsakem centimetru hrepenelo po njem, si ga želelo in trpelo v silnem pomanjkanju pravih orgazmov. Tistih z debelim in trdim tičem v sebi, ki neumorno polni sestradano muco za vsa leta suše in srečevanja s plastičnimi nadomestki nazaj.

Začutila je kovinski čep v svoji riti, ko je zakorakala proti njemu in nehote stiskala ritnici. Počutila se je tako predrzno, tako umazano, da bi ji kmalu prišlo že na tisti kratki poti. Ko se mu je na koncu z desnico naslonila na ramo in približala obraz njegovemu ušesu, je čutila, kako ji stiska ritko, kako ji muca utripa in se noro vlaži. Sovražila je občutek mokrih spodnjic, še posebej med hojo domov. Zunaj je bilo jebeno mraz, a upala je, da tisto noč vendarle zakuri v svoji pe(i)čki.

Brez besed sta se spoznala. Vse mu je bilo jasno.

Ko mu je dahnila na uho, da si ga želi, bi bilo skrajno nenavadno, če ne bi v roku treh minut končala kjer sta. V tesnem WCju, ona z razširjenima rokama naslonjena na kotliček in z golo rito v njegovem razpetem naročju. Športno elegantne hlače so razkrile pravi monster cock, ki je v njej povzročil pravi potres in v možganih cunami, ki je z ogromnim valom namešanega koktejla vseh mogočih hormonov trčil ob receptorje za to in ono, da ji je dobesedno razfukalo telo.

Njen kovinski okrasek se mu je izzivalno zableščal pred očmi, ko je z globoko zarinjenima palcema razmaknil seksi ritnici. Desnega je naslonil nanj, ga potisnil vanjo in obenem zarinil debelega tiča v mokro muco, da jo je privzdignilo na prste. Ni mogla verjeti, kaj se dogaja z njo in z njenim telesom, ki je dobesedno vibriralo od zaporednih orgazmov. Kot bi ji ne bilo dovolj, je v svoji pokvarjeni glavi oblikovala sliko na kateri ji iz ozke luknjice počasi potegne čepek in ga nadomesti s tisto nenormalno mrcino. Prenesla bi ga…uhhhh, vsekakor bi ga prenesla. V resnici bi ga kar sama pofukala do nezavesti. Vse dokler je ne bi grobo zgrabil za vrat in ji skozi zobe na uho siknil, da mu prihaja vanjo.

Vse skupaj ni bilo dobro za njene hlačke. Naslednji dve uri so jih, povsem mokre, na plesišču žvečile ritnice, a izraz na njenem obrazu ni kazal nikakršnega nelagodja. Ravno nasprotno. Znova je pričela stiskati ritnici okrog čepka in si v mislih vrtela njegovo obljubo.

“Danes greva k meni, da ti pokažem, kako je fukati od zajtrka do kosila.”